recursal/SuperWikiNEXT-32B huggingface dataset:
***Balaca çoban*** qısametrajlı cizgi filmi rejissor Əsgər Məmmədov tərəfindən 1985-ci ildə çəkilmişdir. "Azərbaycanfilm" kinostudiyasında istehsal edilmişdir. Multiplikasiya filmi evdə ata-anannın qanadı altında tərbiyə edilən uşağın qeyri-müstəqilliyindən bəhs edir.

Məzmun
------

Multiplikasiya filmi evdə ata-anannın qanadı altında tərbiyə edilən uşağın qeyri-müstəqilliyindən bəhs edir. Evdəki passiv həyat uşağı daha da ruhdan salır, fiziki cəhətdən zəiflədir.

Lüzumsuz qadağalar, həddən artıq hamilik uşağın normal inkişafına xələl gətirir. Nəhayət, uşaq babası ilə birgə yaylağa gedir. Dağlarda, saf yaylaq havasında o sərbəstlik əldə edir. Səmərəli və özü üçün maraqlı işlə məşğul olur: az bir müddət ərzində uşaq möhkəmləşir və gördüyü bütün işlərdən zövq alır.

Nəticədə, valideynlərin öz övladlarını həddindən artıq himayə etməsinin əksinə olaraq, uşaqları daha sərbəst böyütmək fikri irəli sürülür. Belə olduqda uşaq daha ayıq baxışlı və sağlam böyümüş olar.

Filmin üzərində işləyənlər
--------------------------

Ssenari müəllifi: Dadaş Mehdi  

Rejissor: Əsgər Məmmədov  

Operator: Antonina Korotnitskaya  

Rəssam: Vaqif Məmmədov  

Bəstəkar: Vasif Adıgözəlov

İstinadlar
----------

1. 1 2 3  Aydın Kazımzadə. Azərbaycan kinosu — 1 (filmlərin izahlı kataloqu (1898-2002)). Bakı: 2003, səh. 201-202

Mənbə
-----

Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 314.

Həmçinin bax
------------

Azərbaycan filmlərinin siyahısı  

1985-ci ilin Azərbaycan filmləri  

1980-ci illər Azərbaycan filmlərinin siyahısı
**Aşıq Şakir Hacıyev** (1922, Xəlilli, Ağsu rayonu – 1978) — məşhur el aşığı, Aşıq Bilal məktəbinin yetirməsi və Şirvan aşıq məktəbinin ən tanınmış nümayəndələrindən biri.

Həyatı
------

Aşıq Şakir 1922-ci ildə Ağsu rayonunun Xəlilli kəndində dünyaya gəlmişdir. Sonralar Kürdəmir şəhərində yaşamışdır.1939-cu ildə Ərəbmehdiyev kənd məktəbinin 8-ci sinifini bitirmişdir.

Aşıq Mirzə Bilal məktəbinin yetirməsi olan sənətkar özü də ifaçılıq qüdrətinə görə bir məktəbə çevrilib, Şirvan aşıq sənətinin inkişafında müstəsna xidmətlər göstərib. Aşıq Şakir saz havalarını və muğamı ustalıqla sintez edərək fərqli ifa tərzi yaratmağa nail olmuşdu. Şirvan məktəbi onun şəxsində tərəqqi dövrünü yaşayırdı, söyləsək, yəqin ki, yanılmarıq.

Onun lirik havacatları ilə yanaşı oxuduğu şux və oynaq ritmlər də xalqın yaddaşında əbədi olaraq yaşayır. "Kəndimiz", "Maral", "Telli sazım", "Nə bağ bildi , nə də bağban", "Şirvan şikəstəsi", "Döymə Kərəm", "Bakı", "Bala nərgiz" havalarını yəqin ki, sazsevərlər ömür boyu unutmayacaqlar. O, mugam sənətinin də mahir bilicisi və bənzərsiz ifaçısı olmuşdur.

Aşıq Şakir aşıq sənətinə yeni nəfəs gətirmişdi. O, məlahətli səsi, təkrarolunmaz ifası ilə bu gün də ehtiramla xatırlanır.

Jurnalist Tofiq Abdullayevin qələmə aldığı "Aşıq Şakir" kitabında mərhum sənətkarın həyat və yaradıcılığından, ifaçılıq xüsusiyyətlərindən ətraflı bəhs olunur. Kitabda respublikamızın tanınmış elm və sənət adamlarının sənətkar haqqında xatirələri öz əksini tapıb.

Aşıq Şakir 1956-cı ildə Azərbaycan SSR Ali Sovetinə deputat seçilib.

1947-ci ildən aşıqlıq edən Aşıq Şakir 1978-ci ildə vəfat edib.

Aşıq Şakir Hacıyev məşhur el aşığı, Aşıq Bilal məktəbinin yetirməsi və Şirvan aşıq məktəbinin ən tanınmış nümayəndələrindən biri olmuşdur.

Haqqında yazılanlar
-------------------

* Seyfəddin Qəniyev. Şirvanlı Aşıq Şakir. Bakı, "Elm və təhsil", 2012, 100 səhifə.

İstinadlar
----------

1. ↑  Abdullayev, T. Getməz qulaqlardan səsi Şakirin //Mədəni həyat.- 2014.- № 4.- S.27–30.
2. ↑  Fərəcov, S. Unudulmaz aşıq-xanəndə: [aşıq Şakir haqqında] //Mədəniyyət.- 2014.- 14 may.- S. 15.
3. ↑  *Azərbaycan Aşıqlar Birliyi.* "Ustad nəfəsli saz-söz ərməğanı" (PDF) (az.). "Zərdabi Nəşr" MMC nəşriyyatı. 2020. Archived from the original on 2023-06-16. İstifadə tarixi: 17 iyun 2023.

Xarici keçidlər
---------------

* Arxivləşdirilib 2011-06-27 at the Wayback Machine
* "Azərbaycan Aşıqlar Birliyi: Ozan dünyası. №4(11)" (PDF) (az.). "Ozan dünyası" jurnalı. 2012. 2017-05-18 tarixində arxivləşdirilib (PDF). İstifadə tarixi: 2017-05-18.
**Qəniyev Məmməd Gülabı oğlu (Aşıq Xındı Məmməd)** (1896, Böyük Muğanlı, Borçalı qəzası – 28 avqust 1968, Böyük Muğanlı, Marneuli rayonu) — gürcüstanlı aşıq.

Həyatı
------

Aşıq Xındı Məmməd 1896-cı ildə Borçalıda — Marneuli rayonunun Qaş Muğanlı (Böyük-Muğanlı) kəndində anadan olmuşdur. Məmməd Gülabı oğlu çətin uşaqlıq dövrü keçirmişdir. Lap körpəlikdən çox məlahətli bir səsə malik olduğunu duyan dayısı Söyün Qoca oğlu onu 1914-cü ildə məşhur el şairi, gözəl söz xiridarı şair Ağacanın yanına gətirib ona şagird vermişdir.

Gənc Məmməd bir müddət Ağacanın yanında qalır, şeir-sənət dünyasının sirlərinə dərindən bələd olur, aşıq yaradıcılığını mənimsəyir.

Tale sonra Məmməd Gülabı oğlunu o zamanlar Borçalı da məşhur aşıq kimi tanınan Bəyazidli Məsimlə qoşalaşdırır və bu da onun nadir ifaçı kimi püxtələşməsində əvəzsiz rol oynayır. Qeyri-adi zil, məlahətli səsə malik olan Məmməd aşıq sənətinə dərindən yiyələnib, Borçalının ustad aşığı kimi formalaşır və sonralar "Xındı Məmməd" təxəllüsü ilə gözəl aşıq şeirləri yazmağa başlayır, sazı-sözü ilə böyük şöhrət qazanır.

Xındı Məmməd çox gözəl dastan danışan, ifaçı sənətkar, hazırcavab, bağlama və qaravəllilərin gözəl bilicisi kimi əvəzsiz bir aşıq olmuşdur.

Ustadlardan dərs ala-ala Xındı Məmməd özü sonralar geniş yaradıcılıq yoluna qədəm qoymuş, divani, təcnis, gəraylı, müxəmməs kimi aşıq şeir üslubunda xeyli əsər yazmışdır. O bir çox ustad aşıqların şerlərinə qabaq-qaytarmalar yazmış, neçə-neçə ustadlarla deyişmişdir.

Dövrün mükəmməl, tanınmış el şairləri və aşıqları Şair Ağacan, Şair Nəbi, Bəyazidli Məsim, Təhləli Novruz və bir çox başqaları ilə şeirləşmişdir.

Hələ 1930-cu illərdə bu Borçalı bülbülünə də qara yaxaraq pantürkist damğası vurmuşlar. Buna görə də o bir müddət Tiflisdəki Metex qalasında yatmışdır.

Böyük Vətən müharibəsi (1941–1945) başlayanda Xındı Məmməd də cəbhəyə getmişdir. O, müharibəyə yola düşməzdən əvvəl canından artıq sevdiyi öz sədəfli sazını "Cəngi" havası üstündə kökləyib divardan asmışdı.

Müharibədən evə sağ-salamat dönən Xındı Məmməd öz gözəl sənətini davam etdirmişdir. Bu sənətdə ustadlıq zirvəsinə çatan aşığın Borçalıda xeyli ünlü şagirdi vardır. Onlardan Aşıq Məhəmməd Sadaxlı, Aşıq Allahyar, Aşıq Ziyəddin, Aşıq Seyfi və başqaları bu gün Borçalının ən ünlü sənətçilərindəndir. Bu şagirdlərin arasında ustadın oğlu Gülabı Xındı Məmmədə layiq əvəz olmuşdur.

Ustad aşığın yazdığı şeirlər rayon və respublika mətbuatında çap olunmuşdur. Onun şeirlərinin tam külliyyatı Bakıda "Borçalı" nəşriyyatinda Müşfiq Çobanli tərəfindən "Meydanda mərdi-mərdanə" adı altında çap olunmuşdur. Qədirbilən Borçalı camaatı və sazsevərləri Xındı Məmmədin 1986-cı ildə 90, 1996-cı ildə 100 illiyini böyük bayram şənliyinə çevirdilər.

Xındı Məmməd 1968-ci il 28 avqustda vəfat etmişdir. Qəbri doğma yurdu Qaş Muğanlıdadır.

İstinadlar
----------

1. ↑  *Azərbaycan Aşıqlar Birliyi.* "Ustad nəfəsli saz-söz ərməğanı" (PDF) (az.). "Zərdabi Nəşr" MMC nəşriyyatı. 2020. Archived from the original on 2023-06-16. İstifadə tarixi: 17 iyun 2023.

Xarici keçidlər
---------------

Aşıq Xındı Məmməd Arxivləşdirilib 2011-08-19 at the Wayback Machine
**Migel de Paş** (*port.* Miguel da Paz de Trastâmara e Avis; 23 avqust 1498, Saraqosa, Araqon krallığı, Araqon taxt-tacı – 19 iyul 1500, Qranada, Kastiliya krallığı) — Portuqaliya kralı I Manuelin ilk övladı, Portuqaliya, Kastiliya və Araqon taxt-tacının varisi.

Şahzadə Migel 1498-ci ildə Saraqosada dünyaya gəldi. Atası Aviz sülaləsinə mənsub Portuqaliya kralı I Manuel, anası isə Kastiliya-Araqon taxt-tacının sahibləri Kastiliyalı İzabella və Araqonlu Ferdinandın böyük qızı İzabella idi. Anası o doğulduğu saatlarda vəfat etdi. Atasının yeganə rəsmi varisi idi və bu səbəblə, doğulduğu gündən etibarən Portuqaliya şahzadəsi ünvanı aldı. Bir müddət sonra isə nənəsi Kastiliyalı İzabella və babası Araqonlu Ferdinand tərəfindən varis elan edildi və beləcə, bütün İberiya yarımadasını tək səltənətdə birləşdirən bir vərasətə sahib oldu.

Ancaq 19 iyul 1500-cü ildə hələ 2 yaşı tamam olmamış, nənəsi Kastiliyalı İzabellanın qollarında vəfat etdi. Cənazəsi Qranada krallıq kilsəsinə dəfn olundu. Ölümündən bir neçə ay sonra iki ölkə arasındakı sülhün davam etməsi məqsədilə, atası I Manuel xalası Araqonlu Mariya ilə evləndi və bu nikahdan bir neçə övladı dünyaya gəldi.

Mənbə
-----

* Downey, Kirsten (2014). *Isabella: the Warrior Queen*. New York: Nan A. Talese/Doubleday. ISBN 978-0-385-53411-6
* Fernández Álvarez, Manuel (2003). *Isabel la Católica* (in Spanish). Madrid: Espasa-Calpe, S. A. ISBN 84-670-1260-9

|  |  |
| --- | --- |
|  Bu şablona bax   Tematik saytlar | The Peerage |
| Şəcərə və nekropolistika | Find a Grave · WeRelate |
| Normativ yoxlama | BNE: XX1772783 |
***Bakıda insan ovu*** qısametrajlı sənədli filmi rejissor Vaqif Azəryar tərəfindən 1991-ci ildə çəkilmişdir. "Yaddaş" Sənədli Filmlər Studiyasında istehsal edilmişdir. Film 1990-cı il yanvarın 20-də Bakıda baş vermiş faciəli hadisələrdən söhbət açır.

Məzmun
------

Film 1990-cı il yanvarın 20-də Bakıda baş vermiş faciəli hadisələrdən söhbət açır.

Filmin üzərində işləyənlər
--------------------------

Ssenari müəllifi: Vaqif Azəryar, Qulu Kəngərli  

Rejissor: Vaqif Azəryar  

Operator: Sədrəddin İsmayılov

İstinadlar
----------

1. ↑  Aydın Kazımzadə. Azərbaycan kinosu — 2 (filmlərin izahlı kataloqu (1898-2002)). Bakı: 2003, səh. 292

Mənbə
-----

Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 355.

Həmçinin bax
------------

Azərbaycan filmlərinin siyahısı  

1991-ci ilin Azərbaycan filmləri  

1990-cı illər Azərbaycan filmlərinin siyahısı
Məzmun
------

"SSRİ-yə səyahət" silsiləsindən çəkilmiş bu filmdə Muğanın tarixi, keçmişi və bu günündən, müasir kəndlərindən, əmək adamlarından, sərvətindən, köhnə səhra şəhəri Salyanın yeni taleyindən söhbət gedir. Ekranda Səməd Vurğunun "Muğan" poemasından, aşıq şerlərindən ayrı-ayrı parçalar oxunur. Kürlə Arazın qovuşduğu yer — Suqovuşan, Kürün sahili, meşələr, babalarımızın yadigarı — Şəhriyar xarabalığı, Muğan şəhəri, qaynar həyatlı ticarət mərkəzi, həmin xarabalıqdan tapılmış müxtəlif cəng paltarları, silahlar gözlərimiz önündən gəlib keçir.

Film tamaşaçıları Azərbaycanın taxıl bazası, "ağ qızıl" və bolluq diyarı olan Muğanla, onun bir-birindən gözəl və abad şəhərləri, yaraşıqlı qəsəbələri, əmək adamları ilə tanış edir.

Filmin heyəti
-------------

### Film üzərində işləyənlər

**Rejissor:** Vladimir Konyagin
**Ssenari müəllifi:** Əhmədağa Muğanlı
**Operator:** Vladimir Konyagin
**Səs operatoru:** Şamil Kərimov

Mənbə
-----

* Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 170-179.
***Bayramda yağış*** qısametrajlı bədii filmi rejissor Cəmil Quliyev tərəfindən 1985-ci ildə ekranlaşdırılmışdır. "Debüt" Studiyasında istehsal edilmişdir. Kinolent "kiçik" adamın həyatından, onun tənhalığından, cəmiyyətdən uzaq düşməsindən bəhs edir. Əsas rolları Arif Qasımov, Həmidə Ömərova və Tələt Rəhmanov ifa edirlər.

Məzmun
------

Kinolent "kiçik" adamın (Arif Qasımov) həyatından, onun tənhalığından, cəmiyyətdən uzaq düşməsindən bəhs edir.

Film haqqında
-------------

* Film yazıçı Natiq Rəsulzadənin eyniadlı povesti əsasında ekranlaşdırılmışdır.
* Film quruluşçu rejissor Cəmil Quliyevin diplom işidir.

Filmin üzərində işləyənlər
--------------------------

Ssenari müəllifi: Natiq Rəsulzadə  

Rejissor: Cəmil Quliyev  

Operator: Adil Abbasov  

Rəssam: Rafiz İsmayılov

Rollarda
--------

Arif Qasımov — İbadov  

Həmidə Ömərova — qız  

Tələt Rəhmanov — baş həkim

İstinadlar
----------

1. ↑  Natiq Rəsulzadə. Ev. Bakı: Çənlibel, 2012.
2. 1 2  Aydın Kazımzadə. Azərbaycan kinosu — 1 (filmlərin izahlı kataloqu (1898-2002)). Bakı: 2003, səh. 128-129

Həmçinin bax
------------

Azərbaycan filmlərinin siyahısı  

1985-ci ilin Azərbaycan filmləri  

1980-ci illər Azərbaycan filmlərinin siyahısı
***"Bu film deyil"*** (farsca: ***In film nist*** — ***این فیلم نیست***‎‎) Cəfər Pənahi və Müctəbe Mirtəhmasibin rejissorluq etdiyi İran sənədli filmi. Film İran rejimi tərəfindən siyasi səbəblərə görə həbs olunan Pənahinin həbs olunmadan öncəki bir gününü təsvir edir.

Filmin çəkilməsi
----------------

Pənahi İran rejimi tərəfindən siyasi səbəblərə görə 6 il həbs cəzası, 20 il peşəsini icra edə bilməmək, yəni film çəkməmək, ssenari yazmamaq və ölkədən çıxmamaqla cəzalandırılır. Çəkmək istədiyi yeni filmi də çəkə bilmir. Məhkəmə ərəfəsinin olduğu günlərdə Pənahi, "madam film çəkə bilmirəm, o zaman çəkmək istədiyim filmdən danışaram" deyib dostu Mojtaba Mirtəhmasibi çağırır.

Film çəkildikdən sonra İrandan Fransaya gizli şəkildə — bir ad günün tortunun içində gizlədilmiş yaddaş kartı vasitəsilə göndərilib.

Film 2011-ci il Kann kinofestivalında xüsusi nümayiş etdirildikdən sonra Nyu York Film Festivalına, daha sonra isə başqalarına göndərilir.

Sujet
-----

75 dəqiqəlik filmdə İran rejimi tərəfindən siyasi səbəblərə görə həbs olunan Pənahinin həbs olunmadan öncəki bir gününü təsvir edir. Filmdə dostu gəlir. Pənahi ondan kameranı yandırıb film barədə danışığını lentə almasını istəyir. Belə də edirlər. Pənahi film haqqında danışmaq üçün evində uyğun bildiyi guşəyə keçir və çəkə bilmədiyi filmi barədə danışmağa başlayır. Seçdiyi guşəni yapışqan kağızla sərhədləyir və göstərir – bu ev, bu qızın otağı, bu çarpayısı, bu pəncərə, bu qapı… Rejissor, izah etməyə çalışdığı filmdə həm də aktyoru əvəz edir. Birinci səhnənin bitdiyini deyib dayanır və: 

|  |  |  |
| --- | --- | --- |
| "| bir filmi anlatmaq üçün əvvəl onu çəkmək lazımdır. Bir filmi çəkmədən, onu necə anlada bilərəm ki? Filmi anlada bilsək, niyə film çəkək ki? | "|

— deyib dayanır.

İstinadlar
----------

1. ↑  "Bu film deyil". 2014-08-07 tarixində arxivləşdirilib. İstifadə tarixi: 2018-10-01.

Xarici keçidlər
---------------

* Filmi izləmək üçün link
* Bu film deyil
* Filmləri onlayn izləyin

Həmçinin bax
------------

* Cəfər Pənahi
* Güzgü
Şiə Xəttatlığı Əlini Allahın Pələngi kimi simvollaşdırır.png Şiə Xəttatlığı Əlini Allahın Pələngi kimi simvollaşdırır.png
**Ağa Xan** — İsmaili dini icmasının başçısı və Nizarinin irsi titulu. İran şahı Fəth Əli şah bu titulu qızı Fatimə vasitəsilə Məhəmməd peyğəmbərin nəslindən sayılan Kirman hakimi (1800-1881) kürəkəni Əbülhəsənə verib. Lakin sonra I Ağa Xan 1838-ci ildə İranda uğursuz üsyana rəhbərlik etdikdən sonra Əfqanıstan və Sindhə qaçdı. Böyük Britaniyanın dəstəyini qazanaraq Bombeydə məskunlaşmağı bacardı. Əbül Həsənin nəvəsi Sultan Məhəmməd şah (1877-1957), Ağa Xan III Hindistanın siyasi həyatında mühüm rol oynamış , müsəlman əhalidən Britaniya müstəmləkəçiliyinə dəstək almağa çalışmış , xüsusən də bütün dövlətlərin prezidenti olmuşdur.

Ağa Xan İnkişaf Şəbəkəsi
------------------------

1967-ci ildə İsmaili İmaməti tərəfindən yaradılmış, bir çox beynəlxalq təşkilatlarla, o cümlədən BMT, BMTİP, BMT-nin Narkotiklərə Nəzarət Proqramı, Dünya Bankı və s. eləcə də bir çox dövlətlərlə əməkdaşlıq edən ən böyük beynəlxalq özəl təşkilatlardan biridir. 1998-ci ildə təşkilat Qazaxıstanla əməkdaşlığa başlayıb, 31 avqust 2000-ci ildə Ağa Xanın Qazaxıstana ilk səfəri baş tutub və nəticədə Tacikistanın iştirakı ilə Orta Asiya Universitetinin yaradılması haqqında Müqavilə imzalanıb .

İstinadlar
----------

1. ↑  "АГА-ХАН | Энциклопедия Кругосвет". www.krugosvet.ru (rus). 2023-08-18 tarixində arxivləşdirilib. İstifadə tarixi: 2023-08-18.
2. ↑  "The Institute of Ismaili Studies". www.iis.ac.uk (ingilis). 2023-08-22 tarixində arxivləşdirilib. İstifadə tarixi: 2023-08-18.
3. ↑  "Ağa xan inkişaf şəbəkəsi". 2023-08-19 tarixində arxivləşdirilib. İstifadə tarixi: 2023-08-18.
4. ↑  "Ağa khan film". 2018-11-29 tarixində arxivləşdirilib. İstifadə tarixi: 2023-08-18.

Xarici keçidlər
---------------

|  |  |
| --- | --- |
|  Bu şablona bax   Lüğətlər və ensiklopediyalar | Böyük katalan · Böyük norveç · Böyük rus · Kruqosvet · Britannica (onlayn) |
**Muxtar Avşarov xatirələrdə...** — rejissor Sənan Sultanovun 2013-cü ildə Azərbaycan Televiziyasında çəkdiyi sənədli film.

Məzmun
------

Filmdə görkəmli teatr və kino aktyoru, Azərbaycanın xalq artisti Muxtar Avşarovun xatirəsinə həsr olunur.

Film haqqında
-------------

Filmdə "Unuda bilmirəm", "Vaqif", "Dəli Domrul", "Tənha qadınlar" teatr tamaşalarının, "Yenilməz batalyon", "Dəli Kür", "Gözlə məni", "Qızıl uçurum", "Atları yəhərləyin", "Qara gölün cəngavərləri", "Qəm pəncərəsi", "Kişi söz", "Hacı Qara", "Güllələnmə təxirə salınır!..." flmlərinin, eləcə də "Solğun çiçəklər" televiziya tamaşasının kadrlarından istifadə edilmişdir.

Filmin heyəti
-------------

### Film üzərində işləyənlər

**Müəllif:** Sevda Ağazadə
**Rejissor:** Sənan Sultanov
**Operator:** Zaur Haşımov, Mehman Abışov
**Montaj:** Rəşad Rəhimov, Araz Əjdərov
**Qrafika:** Rövşən Qarayev
**Videomateriallar:** Fuad Əhmədov, Həsən Cəbrayılov
**Rejissor assistentləri:** Vüsal Əzimov, Ayxan Əhmədov
**İnzibatçı:** Etibar Almazov
**Mətni oxuyan:** Sevda Ağazadə (titrlərdə yoxdur)
**Redaktor:** Səyavuş Məmmədov
### Filmdə iştirak edən

Muxtar Avşarov (arxiv; xalq artisti)
Rza Avşar (Muxtar Avşarovun oğlu)
Sevər Abbasova (Muxtar Avşarovun qızı)
Kənan Məmmədov (kinooperator)
Amaliya Pənahova (xalq artisti)
Heydər Əliyev (arxiv; ümummilli lider)
İlham Əliyev (şəkil; prezident)

Xarici keçidlər
---------------

* Filmi izlə
**Qərb əl-Əndəlus** (*ərəb.* غرب الأندلس‎, gharb al-ʼandalus; "Əndəlüsün qərbi") və ya sadəcə **əl-Qərb** (*ərəb.* الغرب‎) — Piriney yarımdasında yaşayan müsəlmanlar tərəfindən 711-ci ildən 1249-cu ilə qədər ərazidə hakimiyyətdə olduqları dövrdə indiki Portuqaliyanın cənubundakı vilayətə və indiki İspaniyanın mərkəzi-qərbi hissəsinə verilən ad. Bu dövr Tariq ibn Ziyadın Piriney yarımadasına hücumundan və burada Əməvilərin nəzarəti bərqərar olmasından sonra Vestqot krallığının süqutu ilə başlamışdır. İndiki Alqarve öz adını bu ərəb adından götürür. Bölgənin 500 minə yaxın əhalisi var idi.

İstinadlar
----------

1. ↑  *Santos, Joel.* "Why Did Cities Evolve in Gharb Al-Andalus? Network analysis as a potential method for charting city growth". Internet Archaeology (ingilis) (59). 2022-11-09. doi:10.11141/ia.59.9. ISSN 1363-5387. 2023-02-13 tarixində arxivləşdirilib. İstifadə tarixi: 2023-06-27.
2. ↑  *Mattoso, José.* História de Portugal Primeiro Volume Antes de Portugal. História de Portugal. Círculo de Leitores. 1992. ISBN 972-42-0586-X.

|  |  |
| --- | --- |
|  Bu şablona bax   Normativ yoxlama | SUDOC: 131329855 · VIAF: 8495148574288124430004 · WorldCat VIAF: 8495148574288124430004 |
***Belə lazımdır*** qısametrajlı bədii filmi rejissor Vaqif Mustafayev tərəfindən 1982-ci ildə ekranlaşdırılmışdır. "Azərbaycanfilm" kinostudiyasında istehsal edilmişdir. Adamlar üçün həyatın cansıxıcı olan adi günlərinin birində filmin qəhrəmanları vəziyyətdən çıxış yolu axtarıb tapırlar. Bu necə olur? Film məhz bu barədədir. Əsas rolları Səməndər Rzayev, Səyavuş Aslan, Şükufə Yusupova və Hacı İsmayılov ifa edirlər. 1984-cü ildə Moskvada gənc kinematoqrafçıların IV Ümumittifaq kinofestivalında ən yaxşı rejissor işinə görə film Priz və Diploma layiq görülmüşdür.

Məzmun
------

Adamlar üçün həyatın cansıxıcı olan adi günlərinin birində filmin qəhrəmanları vəziyyətdən çıxış yolu axtarıb tapırlar. Bu necə olur? Film məhz bu barədədir.

Festivallar və mükafatlar
-------------------------

* 1983-cü ildə Kiyevdə "Gənclik-83" Ümumittifaq festivalında müasir mövzunun ən yaxşı təcəssümünə görə film Prizə layiq görülmüşdür.
* 1984-cü ildə Moskvada gənc kinematoqrafçıların IV Ümumittifaq kinofestivalında ən yaxşı rejissor işinə görə film Priz və Diploma layiq görülmüşdür.
* 1982-ci ildə ali ssenari və rejissorluq kurslarında filmin ssenarisi ilin ən yaxşı ssenarisi adlandırılmışdır.("XXI Əsrin Kinematoqrafçıları" kitabından)

Filmin üzərində işləyənlər
--------------------------

Ssenari müəllifi: Vaqif Mustafayev  

Rejissor: Vaqif Mustafayev  

Operator: Ələsgər Ələkbərov

Rollarda
--------

Səməndər Rzayev  

Səyavuş Aslan  

Şükufə Yusupova  

Hacı İsmayılov

İstinadlar
----------

1. 1 2 3 4  Aydın Kazımzadə. Azərbaycan kinosu — 1 (filmlərin izahlı kataloqu (1898-2002)). Bakı: 2003, səh. 115-116

Həmçinin bax
------------

Azərbaycan filmlərinin siyahısı  

1982-ci ilin Azərbaycan filmləri  

1980-ci illər Azərbaycan filmlərinin siyahısı
**Bakı dairəsi** və ya **Bakı mahalı** — Azərbaycan Sovet Sosialist Respublikasında 1929–1930-cu illərdə mövcud olmuş inzibati-ərazi vahidi.

Tarixi
------

Bakı dairəsi VI Ümum-Azərbaycan Sovetlər Qurultayının 8 aprel 1929-cu il tarixli qərarı ilə Azərbaycan SSR-də qəzaların ləğv edilməsi nəticəsində yaradılmışdır. Bakı qəzasını əvəz etmişdir.

SSRİ Mərkəzi İcraiyyə Komitəsi və Xalq Komissarları Sovetinin "Dairələrin ləğv edilməsi haqqında" 23 iyul 1930-cu il tarixli qərarına uyğun olaraq Azərbaycan SSR Mərkəzi İcraiyyə Komitəsi və Xalq Komissarları Soveti 8 avqust 1930-cu ildə Azərbaycan SSR ərazisində dairələrin ləğv edilməsi haqqında qərar qəbul etmişdir. Bununla Bakı dairəsi də daxil olmaqla ölkə ərazisindəki bütün dairələr ləğv olunmuş, onların ərazisində ümumilikdə 63 rayon təşkil edilmişdir.

İstinadlar
----------

1. 1 2  История государства и права Азербайджанской ССР (1920–1934 гг.). Баку: Элм. 1973. səh. 410–412.

Xarici keçidlər
---------------

* "İnzibati-ərazi vahidləri" (PDF). Prezident Kitabxanası. 2021-05-12 tarixində arxivləşdirilib (PDF). İstifadə tarixi: 2023-08-25.
***Belə bir şəhər var*** qısametrajlı sənədli filmi rejissor Nicat Feyzullayev tərəfindən 1982-ci ildə çəkilmişdir. "Azərbaycanfilm" kinostudiyasında istehsal edilmişdir. Filmdə Özbəkistan SSR-in Nərimanov şəhəri haqqında söhbət açılır.

Məzmun
------

Filmdə Özbəkistan SSR-in Nərimanov şəhəri haqqında söhbət açılır. Kadrların bir çoxu həmyerlimiz, görkəmli dövlət xadimi, yazıçı və həkim Nəriman Nərimanovun adı ilə bağlı yerlərdə çəkilmişdir.

Film SSRİ-nin 60 illiyinə həsr olunmuşdur.

Filmin üzərində işləyənlər
--------------------------

Ssenari müəllifi: İsa İsmayılzadə  

Rejissor: Nicat Feyzullayev   

Operator: Rəfael Salamzadə

İstinadlar
----------

1. 1 2  Aydın Kazımzadə. Azərbaycan kinosu — 2 (filmlərin izahlı kataloqu (1898-2002)). Bakı: 2003, səh. 228-229

Mənbə
-----

Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 329.

Həmçinin bax
------------

Azərbaycan filmlərinin siyahısı  

1982-ci ilin Azərbaycan filmləri  

1980-ci illər Azərbaycan filmlərinin siyahısı
**Aşıq Talıb** (1877, Ağkilsə, Yeni Bəyazid qəzası – 21 may 1979, Azad, Vardenis rayonu) — Göyçə aşığı, Aşıq Ələsgərin oğlu.

Həyatı
------

Aşıq Talib Ələsgər oğlu 1877-ci ildə Ağkilsə kəndində anadan olmuş, aşıqlıq sənətini atasından öyrənmişdir. İlin yaz-yay aylarında əkinçilik etmiş, payız-qış aylarında isə xalqımızın toylarında, el şənliklərində sazlı-sözlü söhbətləri ilə şərəfli ömür yolu keçmişdir.

Klassik və müasir aşıq sənətini mükəmməl bilən Aşıq Talıb Göyçə sənətkarlarının, xüsusən atası Aşıq Ələsgərin irsinin sinədəftəri kimi aşıqlar arasında böyük nüfuza malik olmuşdur.

Yaşadığı, ömür sürdüyü mühitin təsiri onu ustad aşıq zirvəsinə qaldırmışdır.

Aşıq Talıb 1979-cu ilin 21 mayında 102 yaşında Ağkilsə kəndində vəfat etmişdir.

XX yüzillik Göyçə aşıqlığının saz-söz aləmindəki sənət uğurları birbaşa Aşıq Talıbın iştirakı və ya onun xeyir-duası ilə qazanılmışdır.

Kitabları
---------

* "Könlüm Vətən arzular".

İstinadlar
----------

1. ↑  *Azərbaycan Aşıqlar Birliyi.* "Ustad nəfəsli saz-söz ərməğanı" (PDF) (az.). "Zərdabi Nəşr" MMC nəşriyyatı. 2020. Archived from the original on 2023-06-16. İstifadə tarixi: 17 iyun 2023.
2. ↑  "Sazlı-sözlü Göyçə (II kitab)" (PDF) (az.). Elm və təhsil. 2018. 2018-06-01 tarixində arxivləşdirilib (PDF). İstifadə tarixi: 2018-06-01.

Xarici keçidlər
---------------

* Ziyəddin Məhərrəmov, "İrəvanda məktəbdarlıq və maarifçilik", Bakı, Nurlan nəşriyyatı, 2010.
**Oliver Tvist** (Oliver Twist) — macəra filmidir. Rejisoru Roman Polanskidir. Film 2005-ci ildə işıq üzü görmüşdür. Çarlz Dikkensin "Oliver Tvistin macəraları" romanı əsasında ekranlaşdırılmışdır.

Əsərin məzmunu
--------------

Bir yetimxanada dünyaya gələn Oliver Tvistin həyatı təsvir edilməkdədir.

Oliver Tvist bir yetimxanada dünyaya gəlir. Yetimxana müdiri bəy Bumble, ona adını qoyar. Uşaqlığını qadın Mann' ın yanında keçirər. 11 yaşındaykən bəy Sowerberyin yanına övladlıq verilər. Bəy Sowerbery cənazə işləriylə məşğul olan biridir. Oliver burada özünü xoşbəxt hiss etməz və evdən qaçar. Yeddi günlük yorucu bir səfərdən sonra Londona gəlir. Ac və yorğun olan oliver Londonda Jack Dawkıns ilə tanış olar. Jack Oliverə kömək edər, qalması üçün onu öz qaldığı yerə gətirər. Burada Fagın və yoldaşlarıyla tanış olar. Bu Oliverin həyatındakı dönüş nöqtəsidir. Fərqində olmadan oğru şəbəkəsinin içində özünü tapmışdır. Bir gün Dawkıns oğurluq edərkən Oliver çaxnaşmaya qapılar, qaçmağa başlar.

Dəsmalının oğurlandığını anlayan Brownlow, Olıverdən şübhələnər və onu tutar. Oliver bütün həyatını Brownlowa izah edər. Brownlow ona yazığı gəlir və ailəsini tapa bilməsi üçün kömək edəcəyinə söz verər. Oliverin dürüst biri olub olmadığını anlamaq üçün Brownlow onu bir kitabçıya yüklü bir pulla kitab almak üçün göndərərər. Yolda Fagının yoldaşı olan William Sikes onu qaçırar və Fagına gətirər. Fagın, Oliveri tamamilə ələ keçirə bilmək üçün cinayət törətməsi lazım olduğunu bilməkdədir. Bunun üçün Williamın edəcəyi bir soyğuna Oliverin də qatılmasını istər. Oğurluğun edildiyi gecə Oliver pəncərədən içəri girərkən evin xidmətçisi tərəfindən vurular. William və yoldaşları qaçmağa başlar. Oliveri evin yaxınlarındakı bir xəndəyə buraxıb oradan uzaqlaşarlar. Oliver iki gün sonra özünə gəldiyində, yarı huşsuz şəkildə ən yaxındakı evə gedər. Bura iki gün əvvəl soyulan evdir. Ev xalqı dr Losbornu çağırar. Dr. Losborn Oliverin həyat hekayəsini dinlər və ona kömək etmək üçün əlindən gələni edər. Etdiyi araşdırmalar nəticəs(n)i Oliverin zadəgan birinin oğulu olduğunu və özünə böyük bir mirasın qaldığını öyrənər. Oliver üçün bütün pis günlər geridə qalmışdır. Artıq hər şey yoluna girmişdir. Xoşbəxt bir həyat onu gözləməkdədir.

Əsərin əsas fikri
-----------------

Həyat nə qədər çətin olursa olsun; inandıqdan və həyata dörd əllə sarıldıqdan sonra aşılmayacaq maneə yoxdur. Bu gün olmazsa da sabah hər şey yoluna girəcək.

Xarici keçidlər
---------------

* Rəsmi sayt Arxivləşdirilib 2007-10-12 at the Wayback Machine
* Rəsmi sayt Arxivləşdirilib 2005-09-24 at the Wayback Machine

1. ↑  .
2. 1 2  .
3. 1 2 3 4  europeanfilmawards.eu.
4. ↑  .
5. ↑  .
6. 1 2  .
7. ↑  .
8. ↑  .
9. ↑  .
10. ↑  Česko-Slovenská filmová databáze (çeş.). 2001.
***Beləliklə, biz başlayırıq*** qısametrajlı sənədli filmi rejissor Gülbəniz Əzimzadə tərəfindən 1976-cı ildə çəkilmişdir. "Azərbaycanfilm" kinostudiyasında istehsal edilmişdir. Filmdə yeni proqramla dərs keçən I sinif şagirdlərindən, tədris və tərbiyə prosesində qarşıya çıxan bəzi problemlərdən danışılır.

Məzmun
------

Filmdə yeni proqramla dərs keçən I sinif şagirdlərindən, tədris və tərbiyə prosesində qarşıya çıxan bəzi problemlərdən danışılır. Şagirdlər səylə misal və məsələləri həll edirlər. Ən başlıcası isə uşaqlar təkcə düzgün və tez hesablamanı öyrənmir, eyni zamanda düşünür, təhlil edir və sübut edirlər.

Film valideynləri, pedaqoqları və şagirdləri ekran vasitəsilə dialoqa çağırır.

İstinadlar
----------

1. 1 2  Aydın Kazımzadə. Azərbaycan kinosu — 2 (filmlərin izahlı kataloqu (1898-2002)). Bakı: 2003, səh. 187

Həmçinin bax
------------

Azərbaycan filmlərinin siyahısı  

1976-cı ilin Azərbaycan filmləri  

1970-ci illər Azərbaycan filmlərinin siyahısı
**Agent 47** — Hitman adlı videooyun seriyasındakı xəyal məhsulu olan bir baş qəhrəmandır.

IO Interactive tərəfindən hazırlanmışdır və səsləndirməsini David Bateson etməkdədir. Agent 47, 5 sentyabr 1964-cü ildə Rumıniyada alman həkim Otto Wolfgang Ort-Meyer tərəfindən genetikası dəyişdirilərək yaradılmış birinci sinif bir insan klonudur. Agent 47 doğulduğunda ona ad yerinə ona təyin edilən 640509–040147 kodu verilmişdir və eyni zamanda bu kod başının arxasında barkod şəklində bir döymə olaraq görünməkdədir. Agent 47'nin adı isə bu kodun son iki rəqəmindən alınmışdır. Ümumiyyətlə qara kostyumlu, qırmızı qalstuklu, qara əlcəkli bir şəkildə görünür və Silverballer adındakı silahını heç bir zaman yanından ayırmaz. Xarakterik olaraq, Agent 47 lazımsız danışıqlardan qaçınan, soyuq qanlı, ətrafını yaxşı gözləyəbilən, hissləri qüvvətli və ən əsası hər zaman qarşılaşdığı hadisələr əsnasında tez və alternativ vəziyyətləri düşünə bilən ağıllı bir agentdir. Ətrafındakı hər cür əşyanı silah olaraq istifadə edə bilməsi və müxtəlif silah növlərini ustalıqla istifadə onu digər təhsilli agentlərdən və suiqəstçilərdən üstün etmişdir.

Agent 47 Beynəlxalq Kontrakt Agentliyinə bağlı olaraq çalışan bir sui-qəsdçi, eyni zamanda bir agentdir. Vəzifələri və ya hədəfləri haqqındakı xülasə məlumatları, yenə eyni kontrakt agentliyində çalışan Diana Burnwood adlı xanımdan alır. Agent 47 suiqəsdlərini mümkün olduqca səssiz və kimsəyə bir şey müəyyən etmədən reallaşdırmağa çalışır. Agent 47'nin həyatını və hadisələrini mövzu alan Hitman: Codename 47, Hitman 2: Silent Assassin, Hitman: Contracts, Hitman: Blood Money və Hitman: Absolution adlı 5 oyun; William C. Dietz tərəfindən qələmə alınmış Hitman: Enemy Within adlı bir roman və Timothy Olyphant'ın Agent 47'ye canlandırdığı 2007 istehsalı Hitman adlı bir film var.

Həmçinin bax
------------

Hitman: Agent 47

İstinadlar
----------
Təbii yayılması:
----------------

Şimali Amerika, Cənubi Qafqaz və Qərbi Texas, Şərqi Meksika, Cənubi Arizona, Kolumbiya və Venesuelada təbii halda yayılmışdır

Botaniki təsviri:
-----------------

Hündürlüyü 12 metrə çatan, yarpağını tökən, qollu-budaqlı, geniş çətirli ağacdır. Gövdəsinin qabığı qalın olub, qəhvəyi və ya tünd boz rəngdə, azca çatlıdır. Zoğları nazik, əvvəlcə sarımtıl-yaşıl, sonralar isə tünd boz rəngli, 1-5 sm uzunluqda tikanların qoltuğunda yerləşmişdir. Yarpaqları növbəli düzülüşlü, ikiqat cütlələkvari, yarpaq oxu tikanla qurtarır, 8 sm uzunluqda, çılpaqdır. Yarpaq oxu nazik, itiuclu, qaidədən çox enlənmiş, vəzilidir. Nadir hallarda iki, cüt olmaqla, 9-18 budaqcıqlıdır. Hər budaqda adətən 11-13 cüt ensiz, ellipsvari, 8-10 mm uzunluğunda, 2-4 və ya 5 mm enində, küt, çılpaq və ya tək-tək kirpikli yarpaqcıqlardan ibarətdir. Çiçəkləri 2 mm uzunluqda, ətirli, yaşılımtıl-sarı, qoltuq salxımlarda sünbülvari çiçək qrupunda yerləşir. Çiçək qrupu silindrşəkilli, çoxçiçəkli, 6-7 sm uzunluqda salxımlardan ibarətdir. Ləçəkləri ensiz, uzunsov, ucları itidir. Erkəkciklər tacdan iki dəfə uzundur. Paxlası xətvari, düz və ya oraqvari əyilmiş, uclarından sivri, 10-23 sm uzunluqda, 6-13 mm enində olub, 10-20 toxumludur. Toxumları uzunsov və yumurtavari, 6 mm uzunluqda, şabalıdı rəngdədir. May-iyun aylarında çiçəkləyir, meyvəsi sentyabrda yetişir.

Ekologiyası:
------------

Şoran torpaqlarda yaxşı inkişaf edir, çiçəkləyir və toxum verir. Quraqlığa, istiyədavamlı, işıqsevən ağacdır.

Azərbaycanda yayılması:
-----------------------

Zaqatala, Lənkəran, Göyçay, Astara, Abşeron və başqa zonalarda mədəni şəraitdə becərilir.

İstifadəsi:
-----------

Oduncağında və qabığında aşı maddəsi, meyvəsində 25-30% yeyilən fruktoza şəkəri vardır. Yarpaqlarından və cavan zoğlarından alınan məhlul göz xəstəliklərinin müalicəsində istifadə edilir.

İstinadlar
----------

1. ↑  Australian Plant Name Index (ing.).

Azərbaycan Dendroflorası III cild-Bakı:"Elm",2016,400 səh. Arxivləşdirilib 2019-11-17 at the Wayback Machine T.S.Məmmədov

| Taksoneyniləşdirmələri |
| --- |
| *Prosopis juliflora* | 
* Wikidata: Q600793
* Wikispecies: Prosopis juliflora
* APDB: 63685
* APNI: 108920
* ARKive: prosopis-juliflora
* Ecocrop: 8951
* eFloraSA: Prosopis\_juliflora
* EoL: 643004
* EPPO: PRCJU
* FoAO2: Prosopis juliflora
* GBIF: 5358460
* GISD: 917
* GRIN: 313263
* iNaturalist: 48059
* IPNI: 1002432-2
* ISC: 43942
* ITIS: 507836
* NBN: NHMSYS0021239096
* NCBI: 13230
* NZOR: 9f074afa-20ce-40a5-ba83-b6389c166a98
* PalDat: Prosopis\_juliflora
* Plant List: ild-18491
* PLANTS: PRJU3
* POWO: urn:lsid:ipni.org:names:1002432-2
* SANBI: 337-12
* Tropicos: 13032104
* VicFlora: 160066b1-4db9-48ba-8721-f7375a218a09
* WFO: wfo-0000172293

 |
| *Mimosa juliflora* | 
* Wikidata: Q39169185
* APDB: 127879
* APNI: 154377
* GBIF: 2970804
* GRIN: 24379
* IPNI: 325786-2
* IRMNG: 10745140
* POWO: urn:lsid:ipni.org:names:325786-2
* Tropicos: 13036436
* WFO: wfo-0000184284

 |
Məzmun
------

Film Qarabağ müharibəsində ermənilərə əsir düşmüş azərbaycan əsgərlərinin, qadınlarının əzab-əziyyətli günlərindən danışır.

Film haqqında
-------------

* Filmin çəkilişlərinə Şamaxı bölgəsi Kərkəng kənd sakinləri köməklik göstərmişdir.

Filmin heyəti
-------------

### Film üzərində işləyənlər

**Quruluşçu rejissor:** Rövşən Almuradlı
**Ssenari müəllifi:** Sadıq Elcanlı
**Quruluşçu operator:** İzzət Əzizov
**Səs rejissoru:** Firudin Bağıroğlu
**Montaj edən:** Nasir Nurməmmədov
**Qrim rəssamı:** Telman Yunusov
**Redaktor:** Aydın Qurbanoğlu
**Rejissor:** Mikayıl Nəsirov
**Rejissor assistenti:** Əli Əliyev
**İşıqçı:** Mahmud Əhmədov
**Videomühəndis:** İkram Məmmədov
**Musiqi tərtibatçısı:** Firudin Bağıroğlu
**İnzibatçı:** Mayis Vəliyev
**Sürücü:** Faiq Kərimov
**Filmin direktoru:** Məhyəddin Əsgərov
**Musiqilərindən istifadə edilən bəstəkar:** Aydın Əzim Kərimoğlu
### Rollarda

Rza Rzayev
Kazım Abdullayev
Vidadi Əliyev
Nazir Rüstəmov
Zöhrab İmamquliyev
Orxan Rüstəmov
Elmira İsmayılova
Almaz Amanova
Cəlalə Hüseynova
Məzahir Süleymanov
Natiq Hüseynov
Teymur Mərdəliyev
Şahin Səfərəliyev
Emil Məmmədov
Cavidan Novruz
Səidə Alıyeva
Rəşadət Əlləzov
Filmi səsləndirənlər:

Kazım Abdullayev 
(Rza Rzayev)(titrlərdə yoxdur)

Çəkilişə köməklik edən qurumlar
-------------------------------

Bayram Əlləzov
Etibar İsmayılov

Xarici keçidlər
---------------

* Filmi izlə
**Emqır var Emreys** (pol. Emhyr var Emreis) – Polşa yazıçısı Andjey Sapkovskinin *"Cadugər"* romanlar seriyasının personajı, Nilfqaard imperatoru, Sirillanın atasıdır.

Bioqrafiya
----------

Emqır var Emreys Nilfqaard imperatoru Ferqus var Emreysin oğludur. Atasının hakimiyyətdən devrilməsindən sonra Emqır qaçaraq xilas ola bilir, lakin caduya tuş gəlir: hər gün o qorxunc kirpiyə çevrilir və yalnız gecələr insan simasına qayıdır. Bundan sonra Erlenvaldda məskunlaşan Emqır *Erlenvaldlı Yoj* adı ilə tanınır.

Emqır Sintra kralı Ryöqneri xilas edir və minnətdarlıq olaraq kralın "evdə qoyduöu, amma haqqında bilmədiyi" şeyi alır. Sonradan bəlli olur ki, bu hədiyyə kralın yeni doğulmuş qızı Pavettadır: on beş il sonra Yoj Sintra şahzadəsi ilə evlənir və beləliklə də cadunun təsiri keçir.

Pavetta və Emqırın Sirilla adlı qızı dünyaya gəlir. Sonradan gəmi qəzası nəticəsində Pavetta vəfat edir, onun həyat yoldaşı da itkin düşmüş sayılır. Əslində isə Nilfqaarda qayıdan Emqır imperator hakimiyyətini ələ keçirir. Bundan sonra güclü ordu yaradaraq Şimal krallıqlarını işğal etməyə başlayır. İki qanlı döyüşdən sonra Emqır Yaruq çayından cənubdakı ərazilərini öz imperiyasına birləşdirməyə müvəffəq olur.

Teleseriallarda
---------------

ABŞ istehsalı olan *"Cadugər"* teleserialında Emqır rolunu Bart Edvards oynamışdır.

| ⛭Andjey Sapkovskinin *Cadugər* seriyası |
| --- |
| Kitablar | 
* *Sonuncu arzu*
* *Qismət qılıncı*
* *Elflərin qanı*
* *Nifrət zamanı*
* *Alovla vəftiz*
* *Qaranquş qülləsi*
* *Gölün məleykəsi*
* *Fırtına zamanı*

 |
| Film və televiziya | 
* *Cadugər* (film)
* *Cadugər* (Polşa teleserialı)
* *Cadugər* (ABŞ teleserialı)

 |
| Oyunlar | 
* *The Witcher*
* *The Witcher 2: Assassins of Kings*
* *The Witcher Adventure Game*
* *The Witcher Battle Arena*
* *The Witcher 3: Wild Hunt*
	+ *Hearts of Stone*
	+ *Blood and Wine*
* *Gwent: The Witcher Card Game*

 |
| Personajlar | 
* Riviyalı Gerald
* Vengerberqli Yennifer
* Sirilla
* Triss Meriqold
* Lutçu
* Reqis
* Kalante
* Pavetta
* Kaqır ael Keallax
* Emqır var Emreys
* Renfri
* Roqqeveenli Vilqefors
* Eyst Turseax
* Krax an Krayt
* Mışovur
* Streqobor
* Sabrina Qlevissiq
* Foltest
* Tissaya de Vrie
* Frinqilya Viqo
* İstredd
* Toruvyel
* Eskel
* Lambert
* Essi Daven
* Filavandrel
* Arideya
* Torkve

 |
| 
* Category Kateqoriya

 |
**Pit Best** (doğum adı *Randolf Pete Best*) — İngilis musiqiçi. The Beatles qrupunun orijinal üzvlərindən biridir. Qrupda müəyyən bir müddət baraban çalmışdır. Hindistan hələ İngilis müstəmləkəsi ikən Çennai şəhərində doğulmuşdur. Anası, Mona Best (1924-1988) ilə birlikdə 1945-ci ildə Liverpula köçüb, evlərinin alt qatında kafe (The Casbah Kafe Klubu) açdılar. Kafe Klubu gənclər arasında çox məşhur idi və 1000-dən çox üzvə sahib idi. The Beatles (o zamanki adıyla *The Quarrymen*), ilk performanslarından bəzilərini məhz bu kafedə vermişdi.

The Beatles Pit Besti 1960-cı il 12 avqust tarixində, ilk Hamburq turlarından qısa bir müddət əvvəl qrupa dəvət etdi. Qrupdakı yerini isə 1962-ci il 16 avqust tarixində Ringo Starr'a verdi. Qrupdan çıxarılması, EMI studiyalarındaki ilk səsyazmadan sonra reallaşdı. Con Lennon, Pol Makkartni və Corc Harrisonun ortaq qərarıyla menecer Brayn Epsteyn tərəfindən qrupdan çıxarıldı. Best, bir neçə müvəffəqiyyətsiz qrupla musiqi həyatına davam etdikdən sonra musiqini atdı və 20 il dövlət məmuru olaraq çalışdı. 50 ildir Kathy Best ilə evlidir. İki uşağı və dörd nəvəsi var.

Diskoqrafiya
------------

### Albomları

* 1995 - *Back to the Beat*
* 1996 - *The Pete Best Combo: Beyond the Beatles 1964–1966*
* 1996 - *Live at the Adelphi Liverpool 1988*
* 1998 - *Best*
* 1999 - *Casbah Coffee Club 40th Anniversary Limited Edition*
* 2004 - *The Savage Young Beatles*
* 2008 - *Haymans Green*

Xarici keçidlər
---------------

* Pit Best rəsmi web səhifəsi
* Pit Best tam diskoqrafiya
* Pit Bestin müsahibəsi
**Dominik Toretto** — Forsaj franşizasından Vin Dizelin canlandırdığı uydurma personaj.

Cinayət həyatına gəncliyində yük maşınlarından DVD pleyerlər oğurlamaqla başlayan Dominik, son olaraq Rioda 100 milyon dollarlıq quldurluqla başa çatdırıb. Komandası və ailəsi ilə sülh içində yaşayacağını düşünərkən, Oven Şov komandasının dağılmasına səbəb olmuş və bu səbəbdən komandanın önəmli üzvlərindən olan Giselle Harabonun ölümünə səbəb olmuşdur. Daha sonra Oven Şovun böyük qardaşı Dekard Şov işə qarışdı və Hanı öldürdü. Buna görə də komanda yenidən birləşərək onun izinə düşürlər.

İnkişaf
-------

Sürətli və Qəzəbli film seriyası Vibe jurnalının 1998-ci il may sayında çıxan küçə yarışları haqqında "Racer X" məqaləsindən ilhamlanıb.Atasının bir avtomobil yarışında ölümünün şahidi olan Dom, kiçik bacısı Mia Torettoya qulluq etmək və ondan asılı olan yarışçılara rəhbərlik etmək məsuliyyəti ilə qalır.Vin Dizelin Sürətli və Qəzəbli filmində rol almaq üçün 2,5 milyon dollar, Sürətli Beşlikdə rol almaq və istehsal etmək üçün isə 15 milyon dollar ödədiyi bildirilir.

İstinadlar
----------

1. ↑  "Arxivlənmiş surət". 2016-07-01 tarixində orijinalından arxivləşdirilib. İstifadə tarixi: 2016-07-04.
2. ↑  *Robin, Michael.* Vin Diesel xxxposed. Simon and Schuster. 2002. 75–78. ISBN 978-0-7434-7085-8.
3. ↑  *Grewen, David.* Manhood in Hollywood from Bush to Bush. University of Texas Press. 2009. 192. ISBN 978-0-292-71987-3.

|  |  |
| --- | --- |
|  | ***Film** ilə əlaqədar bu məqalə qaralama halındadır. Məqaləni redaktə edərək Vikipediyanı zənginləşdirin.* |
***Bibiheybətdə qaz fontanı yanğını*** qısametrajlı sənədli filmi 1925-ci ildə çəkilmişdir. AFKİ və "Kino-Mədənçi" studiyalarının istehsalıdır. Yanvarın 31-də səhər 52 saylı neft quyusunda yanğın baş verir. Yalnız fevralın 2-də yanan quyunu söndürmək mümkün olur. Bu fövqəladə hadisə filmdə öz əksini tapmışdır.

Məzmun
------

Yanvarın 31-də səhər 52 saylı neft quyusunda yanğın baş verir. Yalnız fevralın 2-də yanan quyunu söndürmək mümkün olur. Bu fövqəladə hadisə filmdə öz əksini tapmışdır.

Film haqqında
-------------

Film Moskva Mərkəzi Dövlət Kino-Fotofono Sənədlər Arxivində saxlanılır.

İstinadlar
----------

1. 1 2  Aydın Kazımzadə. Azərbaycan kinosu — 2 (filmlərin izahlı kataloqu (1898-2002)). Bakı: 2003, səh. 14

Mənbə
-----

Azərbaycan Respublikası Mədəniyyət Nazirliyi. C.Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923-2003-cü illər. Bakı: Mütərcim, 2004.- səh. 28.

Həmçinin bax
------------

Azərbaycan filmlərinin siyahısı  

1925-ci ilin Azərbaycan filmləri  

1920-ci illər Azərbaycan filmlərinin siyahısı
**Roman Pirs** — Forsaj franşizasında Tayriz Qibsonun canlandırdığı uydurma personaj. Braynın uşaqlıq dostudur.

Həyatı
------

Kaliforniyanın Barstov şəhərində anadan olub, böyümüş Roman Pirs, Brayn Okannerin uşaqlıq dostudur. Xarakter etibarı ilə o, zarafatcıldır (Forsaj 5-də çərənçi, boşboğaz adlandırılır), yumoristik olsa da, lazım gəldikdə sərt də olur.

Dostu Okanner polisə işə girəndə Roman ona daha az etibar etməyə başladı. Braynın işdən çıxardılmasından iki ay sonra Roman səkkiz oğurlanmış avtomobili saxladığı üçün həbs olundu. O vaxtdan bəri Roman Braynı xəbərdarlıq etməməkdə günahlandırsa da, Brayn dəfələrlə onun həbsindən xəbərsiz olduğunu söyləmişdi. Roman üç il həbs cəzasına məhkum edildikdən sonra sərbəst buraxılsa da, onun bir problemi var idi: evindən 100 metrdən çox məsafəyə çıxa bilməzdi (ona görə də treylerdə yaşayırdı). Brayn qaçaqmalçı Karter Veroneyi tutmaq üçün federallar tərəfindən işə götürüldükdə Brayn Romana Mayamidə görüşmək və əməliyyat müvəffəqiyyətli olduğu təqdirdə (Forsaj 2-də təsvir olunan bütün hadisələr) keçmiş cinayətlərinin hamısının silinməsini təklif edir.

Bundan sonra Roman Las Veqasa köçdü və sonra Forsaj 5-də Hernan Reyesi qarət edən pilot komandasının bir hissəsi olaraq yenidən seçilmişdir.
**"Surikatlar"** (*ing.* The Meerkats) — Kalaxari səhrasında yaşayan surikatlar klanının həyatına həsr edilmiş tammetrajlı Britaniya sənədli filmidir. Film elmi-kütləvi teleproqramlara daha əvvəl prodüserlik etmiş Ceyms Honeybornun rejissor kimi debütü olmuşdur. Filmdə kadr arxası mətnləri filmin premyerasının baş tutmasına az qalmış dünyasını dəyişmiş Pol Nyuman oxumuşdur.

Filmin premyerası 2008-ci il 15 oktyabr tarixində Dinardedə (Fransa) keçirilən kino festivalında olmuşdur.

Süjeti
------

Filmdə Kalaxari səhrasında yaşayan surikatlar klanının həyatında bir neçə ay ərzində baş verən hadisələrdən danışılır.

Filmin əvvəlində bir neçə surikat balası dünyaya göz açır. Filmdə onlardan olan Kolo adlı surikat öz marağı ilə başqalarından fərqlənir və filmin baş qəhrəmanı olur. Hələ ki gündüz ailənin yaşlı üzvləri olmayıb qida axtardığı vaxt körpələr öz böyük qardaşıyla (hansının ki, 1 yaşı var) qalırlar. O onları müdafiə edir və onlara qida tapmağı və təhlükəni hiss etməyi öyrədir. Surikatların əsas düşmənləri — səmadan öz ovunu güdən qartal, həmçinin yaxınlıqdakı ağacda yaşayan və otda görünməz dərəcədə gizlənən kobradır.Hətta bir dəfə kobra hətta surikatların yuvasına girir, amma toplaşmış heyvanlar onu birlikdə qovurlar. Hələ surikatlarla birgə onlara heç bir təhlükə törətməyən torpaq altında yaşayan sincablar da yaşayırlar.

Eyni zamanda, səhrada quraqlıq dövrü ləngiyir, uzun müddətdir isə yağış yoxdur. Qidanın axtarışə üçün hətta bir dəfə ailə öz yuvasından uzağa gedir və birdən peyda olan qartal Kolonun qaçmağa vaxt tapmamış böyük qardaşını tutur. Nəhayət, yağışlar yenə də gəlir, və səhrada həyat yenidən dirilir. Klanın ərazisinə yem axtarışında olan rəqib surikat klanı gəlir və onların arasında savaş başlanır. Nəticədə Kolo öz ərazisindən uzaqlara qaçmalı olur və evə yolu itirir. Yalqızlıqda bir neçə gün keçirdikdən sonra o ağaclara çıxıb ətraf əraziləri müşahidə edərək, həmçinin qoxuya görə geri yolu tapır. Eyni zamanda, onun anasının yeni balaları dünyaya gəlir. İndi artıq onlar üçün Kolo — böyük qardaş, müəllim və müdafiəçidir.

Çəkiliş qrupu
-------------

* Rejissor: Ceyms Honeyborn
* Ssenari: Ceyms Honeyborn, (mətn) MakKoll Aleksandr Makkol Smit
* Prodüserlər: Ceyn Houli, Trevor İnqman, Nil Naytinqeyl
* Operatorlar: Barri Britton, Toni Miller, Mark Peyn-Cill
* Bəstəkar: Sara Klass
* Kadrarxası səs: Pol Nyuman

Keçidlər
--------

* 
* «Surikatlar» afisha.ru saytında

1. ↑  Česko-Slovenská filmová databáze (çeş.). 2001.
2. ↑  .
**Dərman zəncirotu** (*lat.* Taraxacum officinale) — mürəkkəbçiçəklilər fəsiləsinin zəncirotu cinsinə aid bitki növü.

Dərman zəncirotu hündürlüyü 30 sm-ə çatan çoxillik ot bitkisidir. Kökləri yuxarı hissədə şaxələnən kökümsovdan ibarət, kiçik şaxəli olub, qalınlığı 2 sm, uzunluğu 60 sm-ə çatır.

Yarpaq
------

Yarpaqları çılpaq və ya orta damarla aşağı tərəfdə az toraoxşar tüklüdür, uzunsov, əksinə, yumurtaşəkilli, küttəhər, oyuqlu-dişlidir və yaxud enli və ya dar, üçkünc, sivriləşmiş, tamkənarlı və ya uzun dişli, arxaya yönəlmiş dilimlərə qismən dərin qayıqşəkilli kəsilmişdir.

Çiçək
-----

Çiçək oxu yarpaqlardan uzundur, düz, çılpaq və ya çiçəkləmə dövründə tüklüdür. Qın yarpaqları təpə hissədə qabarıq deyil, xaricdə yerləşənlər qismən enli xətvaridir, aşağı qatlanmışdır, daxildə yerləşənlər isə xətvaridir. Dilcikşəkilli çiçəklər açıq və ya tutqun-sarı
rəngdədir, bir qədər qın yarpaqlarından uzundur.

Meyvə
-----

Toxumları açıq-qəhvəyi rənglidir, uzunluğu 3-3,5 mm-dir, yalnız təpə hissəsində qısa piramidalı olub, sivri-qabarıqdır; buruncuğu nazikdir, 3-4 dəfə toxumdan uzundur; kəkili ağ rəngdədir, 2-2,5 dəfə buruncuqdan qısadır.

Çiçəkləməsi
-----------

Aprel-İyun

Meyvə verməsi
-------------

May-İyun

Azərbaycanda yayılması
----------------------

BQ (Quba), BQ qərb, KQ mərkəzi. Orta və subalp qurşaqlarında.

Yaşayış mühiti
--------------

Meşələrdə, talalarda, çəmənlərdə rast gəlinir.

Təbabətdə
---------

Dərman zəncirotunun qurudulmuş kökləri iştahasızlığı, qəbizliyi aradan qaldırır və ödqovucu dərman kimi işlədilir. Köklərindən alınan qatı cövhərdən həb hazırlanır.

Sinonimləri
-----------

* *Leontodon taraxacum* L.
* *Taraxacum dens-leonis* Desf.
* *Taraxacum vulgare* Schrank


|  |  |
| --- | --- |
| Taksoneyniləşdirmələri | 
* Wikidata: Q131219
* Wikispecies: Taraxacum officinale
* AoFP: 353
* APA: 1031
* APDB: 104043
* APNI: 80545
* APSA: 286-30-1a
* ARKive: taraxacum-officinale-agg
* BioLib: 141471
* Calflora: 7922
* Ecocrop: 10291
* eFloraSA: Taraxacum\_officinale
* EoL: 578234
* EPPO: TAROF
* FEIS: taroff
* FNA: 220013281
* GBIF: 5394163
* GISD: 427
* GRIN: taxonomydetail.aspx?80051
* iNaturalist: 47602
* IPA: 3887
* IPNI: 254151-1
* IRMNG: 10204923
* ITIS: 36213
* MichiganFlora: 503
* NCBI: 50225
* NZOR: e8874d54-b3e8-4ad5-a75d-45b95b69a157
* NZPCN: 2788
* PalDat: Taraxacum\_officinale
* PfaF: Taraxacum officinale
* Plant List: gcc-1916
* PLANTS: TAOF
* POWO: urn:lsid:ipni.org:names:1003018-2
* SANBI: 3297-15
* Tropicos: 2726999
* VASCAN: 3615
* WiO: dandelion
* WisFlora: 5202
* WFO: wfo-0000062154

 |
***Bir nəfər hamıya görə*** qısametrajlı bədii filmi rejissor Murad İbrahimbəyov tərəfindən 1989-cu ildə ekranlaşdırılmışdır. "Azərbaycanfilm" kinostudiyasında istehsal edilmişdir. Film yalançı liderin iç üzünü açıb göstərir. Əsas rolları İqor Kostalevski, Mixail Filippov, Vladimir Yermolayev, Yelena Romanova və Aleksandr Şarovski ifa edirlər.

Məzmun
------

Səhvə yol verilir. Əllərində etibarsız biletləri olan bir qrup təyyarə sərnişini yersiz qalır. Onlardan biri təşəbbüsü əlinə alıb şuluqluq salır. Bərk hiddətlənmiş cavan oğlan hamı üçün ədalət tələb edir... Lakin təyyarədə onun üçün yer tapılan kimi qəhrəmanın xeyirxahlıqdan coşmuş qəzəbi ani olaraq soyuyur.

Film yalançı liderin iç üzünü açıb göstərir. O, həqiqət haqqında gurultulu sözlər deməklə özü üçün xeyir axtarır. Əxlaq və mənəviyyat onun yalnız dilindədir.

Rollarda
--------

İqor Kostalevski  

Mixail Filippov  

Vladimir Yermolayev  

Yelena Romanova  

Aleksandr Şarovski

İstinadlar
----------

1. 1 2  Aydın Kazımzadə. Azərbaycan kinosu — 1 (filmlərin izahlı kataloqu (1898-2002)). Bakı: 2003, səh. 144-145

Həmçinin bax
------------

Azərbaycan filmlərinin siyahısı  

1989-cu ilin Azərbaycan filmləri  

1980-ci illər Azərbaycan filmlərinin siyahısı